cyanic-selkie/wikianc huggingface dataset:
Paul Ogorzow
Bakgrunn
Han giftet seg i 1937 med en ekspeditrise to år yngre enn ham selv, som het Gertrude. De hadde to barn, en sønn og en datter, sammen. Ogorzow ble husket av sine naboer for ofte å ha blitt sett lekende med sine barn, og tilbrakte mye tid i hagen rundt sitt hjem og han hadde en frukthage i bakgården. Under hans siste rettssak hevdet Ogorzows kone at han ofte var voldelig.
Overfall
Politiet hadde allerede blitt kjent med cirka 30 tilfeller av voldtekt og seksuelle overgrep som det senere skulle vise seg var begått av Ogorzow. Under sine angrep, ville han enten kvele offeret, true henne med kniv, eller slå henne med en stump gjenstand. I sine uttalelser sa alle ofrene at deres angriper hadde samme uniform som jernbane-arbeidere vanligvis brukte. En kveld Ogorzow angrep en kvinne, sprang to mannlige bekjente til for å hjelpe henne. Ogorzow klarte å rømme etter å ha blitt banket opp, og han bestemte seg for å skifte modus operandi og deretter drepte han alle sine senere ofre. Ogorzow gikk ofte ombord i tomme vogner for potensielle ofre. Passasjervognene på toget ble ikke belyst på dette tidspunktet fordi Berlin ikke hadde mye lys på grunn av luftkampene over byene. Ogorzow stolte på det faktum at enhver enslig kvinnelig passasjer ikke ville være mistenksom overfor en uniformert ansatt på jernbanen.
Drapsofrene
Gerda Ditter ble drept i sin bolig i et området med mindre trehus, kolonihager og brakker i den østlige forstaden Friedrichsfelde. I samme område hadde tre andre kvinner tidligere blitt knivstukket og overlevd, men ikke utsatt for ransforsøk eller angrepet seksuelt. 4. november ble en kvinne overfalt på toget mellom Hirschgarten og Köpenick og kastet av toget i samme område hvor Ditter ble drept, men hun overlevde. Irmgard Freese ble funnet ved toglinjen i Karlhorst 4. desember, slått i hodet og voldtatt og Elfriede Franke ble funnet samme dag, bare 500 meter fra der hvor Freese var funnet, slått i hodet og voldtatt. Begge disse kvinnene døde samme dag.
Elisabeth Büngener ble også funnet ved jernbaneskinnene, med brudd på hjerneskallen. Men siden hun ble funnet ved Rahnsdorf, 13 km lengre øst for de andre funnene, og var blitt diagnostisert med depressiv lidelse, ble dette først antatt å være selvmord. Men da Gertrud Siewert og Hedwig Ebauer ble funnet i samme område med samme type hodeskader bare et par uker senere, ble det antatt at det var samme gjerningsmann.
Gamlebrofoss kraftverk
Gamlebrofoss kraftverk er et vannkraftverk ved Kongsberg i Kongsberg kommune i Viken.
Paul Ogorzow
Drapsofrene
På grunn av den omfattende etterforskningen og spaningen på denne tiden, gikk det fem uker før Ogorzow fant et nytt offer, da Johanna Voigt ble funnet ved toglinjen ved Rummelsburg, også hun med store hodeskader før hun ble kastet av toget. Ved det siste drapet, som kom fem måneder senere, hadde han skiftet modus operandi tilbake til sine første overfall, hvor han angrep kvinner i smug i kolonihageområder i Friedrichsfelde. Her ble Frieda Koziol funnet drept tidlig om morgenen 3. juli 1941.
Gamlebrofoss kraftverk
Verket utnytter et fall på 14 meter i Numedalslågen.
Paul Ogorzow
Etterforskning
Ogorzow ble som andre som hadde jobbet på aktuelle skift, innkalt til avhør, men gjorde et godt førsteinntrykk, som «lykkelig gift» med to barn, og medlem av NSDAP og SA. Senere kom det fram at han ofte hadde kommet med kvinnefiendtlige kommentarer og snakket om sin fascinasjon for drap, ble utpekt av politiet da en medarbeider meldte til politiet at Ogorzow ofte klatret over gjerdet til jernbanen i arbeidstiden. Ogorzows alibi var at han snek seg ut for å møte en elskerinne hvis mann var i hæren. Men da politiet fikk se hans jernbane-uniformer, hadde alle sammen hadde blod på seg. Ogorzow ble deretter arrestert i juli 1941, og han ble konfrontert med alle kriminaltekniske bevis og skoavtrykk, tilsto han etter seks dager med lange avhør åtte drap, seks drapsforsøk og 31 tilfeller av seksuell trakassering. Han skyldte på at mordene kom som følge av en ukonvensjonell behandling av gonoré av en jødisk lege. Den 21. juli 1941 ble Ogorzow utvist fra NSDAP.
Gamlebrofoss kraftverk
Det er installert en kaplanturbin på 16 MW. Midlere årsproduksjon er på 90 GWh. Kraftverket er et typisk elvekraftverk uten eget reguleringsmagasin. Numedalslågen er oppdemmet ved kraftverket.
Verket stod ferdig i 1971. Eier er Glitre Energi Produksjon AS.
348 May
348 May er en hovedbelteasteroide. Den ble oppdaga den 28. november 1892 av Auguste Charlois fra Observatoire de Nice i Nice. Den er trolig oppkalt etter den tyske forfatteren Karl May.
Frank Martin
Frank Martin er navnet til flere personer:
Folda
Folda eller Folla kan vise til:
Tertius Zongo
Biografi
Zongo tjenestegjorde også som representant for Burkina Faso til Verdensbanken, International Monetary Fund, African Development Bank og Islamic Bank of Development. I 1992 arbeidet han som generaldirektør for samarbeid ved Ministeriet for finans og planlegging samt som sjef for Ministeriet for multilateralt samarbeid fra 1988 til 1992. Han har også vært professor innen regnskap, bedriftsøkonomi og finansanalyse ved Universitetet i Ouagadougou i Burkina Faso. Zongo har mastergrad i økonomi fra Institut d'administration des entreprises i Frankrike.
Etter parlamentsvalget i mai 2007 ble Zongo utnevnt til statsminister av president Blaise Compaoré den 4. juni 2007. Regjeringen bestod av 34 medlemmer og ble utnevnt den 10. juni. Regjeringens 34 medlemmer (ikke inkludert Zongo selv) inneholdt to utenriksministre, 26 ministre og seks ministerdelegater. Zongo inntok posten som statsminister den 11. juni, som etterfølger av Paramanga Ernest Yonli.
Charlie Higson
Charles Murray Higson (født 3. juli 1958) er en britisk skuespiller, komiker og forfatter.
Skjoldastraumen sluser
Skjoldastraumen sluser er den eneste saltvannsslusa i Norge som fremdeles er i bruk (Lindås sluser gikk ut av bruk i 1963. Men ble tatt i bruk igjen i 2013 som kulturminne). Sluseanlegget ligger i Skjoldastraumen i Tysvær kommune i Rogaland og gjør det mulig å komme inn og ut av Skjoldafjorden. Slusa ble offisielt åpnet 14. november 1908 ved at lokalrutebåtene DS «Karmøy», DS «Robert» og DS «Skjold» kom inn fjorden og passerte gjennom anlegget.
Charlie Higson
Higson ble født i Frome i Somerset, som den tredje av fire brødre. Han studerte engelsk og amerikansk litteratur ved University of East Anglia, sammen med blant annet Paul Whitehouse, og fullførte studiene der tidlig i 1980-årene. Fra 1980 til 1986 var han vokalist i bandet The Higsons. Deretter jobbet han en tid som bygningsarbeider før han slo seg sammen med Whitehouse som manusforfatter for Harry Enfield for serien Harry Enfield and Chums. I 1994 skapte Higson og Whitehouse TV-serien The Fast Show, som ble en stor suksess gjennom fire sesonger fra 1994 til 2000.
Skjoldastraumen sluser
Navnet
Det er det smale elvelignende sundet som har gitt navnet til Skjoldastraumen. På grunn av flo og fjære blir det i det smale sundet en sterk strøm som gjorde det vanskelig for skip å komme inn og ut i Skjoldafjorden.
Charlie Higson
I 2000 og 2001 var han produsent, regissør, manusforfatter og spilte noen roller i Randall & Hopkirk (Deceased). Etter det har han blant annet skrevet og spilt i Swiss Toni på BBC Three, en serie som har sitt opphav i en av figurene fra The Fast Show.
Skjoldastraumen sluser
Historie
På 1800-tallet ble det igangsatt flere initiativ for å lette ferdselen gjennom Skjoldastraumen. De første planene om Skjoldestrømmens Farbargjørelse ble presentert i 1850-årene. Det ble samlet inn 400 speciedaler i private bidrag for å fjerne noen store steiner i strømmen som var farlige for skipsfarten. Arbeidet med å fjerne steinene var til stor hjelp for små båter, men større skip klarte fremdeles ikke å seile inn i fjorden.
Skjold kommunestyre ba i 1866 departementet om å få hjelp til å gjøre Skjoldastraumen farbar for dampskipstrafikk. Undersøkelser konkluderte med innstilling til havnedirektøren om å grave en dypere renne gjennom strømmen. Kanalvesenet ledet arbeidet i Skjoldastraumen. Kanalen sto klar til utprøving i 1872. Det var Det Stavangerske Dampskibsselskabs DS «Skjold» som skulle forsøke å forsere kanalen i dette forsøket, men prøveturen ble en fiasko. Båten gikk på grunn selv om strømforholdene da var gunstige. Det ble gjort et nytt forsøk på å passere kanalen i 1873, også det forsøket var mislykket. Kanaldirektoratet la frem nye planer for utbedring av kanalløpet, men arbeidet ble ikke satt i gang. Etter hvert som handel økte på slutten av 1800 tallet ble Skjoldastraumen et enda større hinder for utvikling av kommunikasjon og næringsliv. Skjold kommune ba i 1893 Stortinget om å få laget en kanal i det vestre løpet. Det ble laget nye planer som hadde en prislapp på 37 000 kroner. Staten sa seg villig til å bidra under forutsetning av kommunen også ville være med å betale for den nye kanalen. Kommunestyret mente at de ikke hadde penger til å bidra med det ønskede beløpet. Havnedirektøren tok over saken i 1895.
I 1886 ble det lagt frem planer for en 460 m lang kanal med kammersluse og porter for lav- og høyvann ved Straumsholmen. Kanalen skulle være 3 meter dyp og 10 m bred. Prisen ble beregnet til 112 000 kroner. Stortinget ga i 1900 klarsignal til kanalen med en sluse. Arbeidet startet først i 1904 og anlegget sto ferdig sent i 1908. 14. november 1908 ble slusene offisielt åpnet ved at Haugesund Dampskibsselskabs DS «Karmøy» og Stavangerskes DS «Robert» og DS «Skjold» passerte sluseanlegget. Dermed kunne dampskip i flere tiår frakte varer fra Stavanger og Haugesund til Skjoldabygdene gjennom fjorden. I 1932 ble det bygget en bro over strømmen samt en svingbro over slusene. Disse broene var i drift frem til 1987 da det ble bygd nye broer over strømmen.
Charlie Higson
I 1995 giftet han seg med Victoria L. Fullick og de har tre barn sammen.
349 Dembowska
349 Dembowska er en hovedbelteasteroide. Den ble oppdaga den 9. desember 1892 av Auguste Charlois fra Observatoire de Nice i Nice. Den er oppkalt etter den italienske astronomen Ercole Dembowski.
1446 Sillanpää
1446 Sillanpää er en hovedbelteasteroide og går i bane innenfor asteroidefamilien Flora. Den ble oppdaget 26. januar 1938 av Yrjö Väisälä i Åbo. Asteroiden er oppkalt etter den finske forfatteren og nobelprisvinneren Frans Eemil Sillanpää.
Alloa
Alloa (skotsk-gælisk Allmhagh Mòr, mulig betydning «steinslette» ) er en by (town) i Clackmannanshire i Skottland, i underkant av 10 km øst for Stirling på nordsiden av elven Forth, sør for Ochil Hills, og 12,7 km nord for Falkirk. og ved vann er Alloa 40 km fra Granton. Folketallet er for 2020 beregnet til 14 440 innbyggere.
Byen, som tidligere var en baroniburgh, er det administrative senteret til Clackmannanshire Council. Historisk sett var økonomien sterkt avhengig av handel via havnen mellom Glasgow og det europeiske fastlandet. Dette ble stadig mer lite konkurransedyktig og havnen sluttet å operere i 1970. Den lokale økonomien er nå sentrert om detaljhandel og fritid siden nedleggelsen av store industrier; bare et bryggeri og én glassmaker overlever i dag. Parokially ble Alloa knyttet til Tullibody. Byene er nå forskjellige, om enn med Lornshill i midten, og Alloa er omtrent dobbelt så stor som naboen i nordvest.
Historie
Det har vært bosetning i Alloa siden forhistorisk tid. Arkeologiske utgravninger avdekket en «krigergrav» i 2003 med funn av blant annet et sverd. I tilleg er det ytterligere en grav, som inneholdte kvinnelige levninger, som kan dateres tilbake til tidlig bronsealder og inneholdt et utsmykket matkar og gjenstander av kobberlegering som dateres tilbake til mellom 2500 og 1500 f.Kr.
Alloa vokste opp under beskyttelsen av Alloa Tower som kan ha blitt bygget før 1300 e.Kr. Navnet på byen har hatt ulik stavemåte i ulike perioder. I charteret gitt av kong Robert Bruce i år 1315, til Thomas de Erskyne. Stedet er her omtalt som Alway; i noen påfølgende omtaler det skrevet som Aulway, Auleway; og mer nylig Alloway. Den mest sannsynlige etymologien til navnet var fra Aull Waeg – «veien til havet».
Robert Erskine fikk landene i Alloa og omegn i 1368 for tjenester til kong David II av Skottland, og han og hans etterkommere var gode forvaltere, innoverte og utviklet eiendommene. Slekten Erskine, jarlene av Mar, eide mange av kullgruvene, og Robert Bald, en lokal gruveingeniør, fikk kontrakt for å levere vannkraft fra Gartmorn-demningen for å drive gruvene og andre industrier. Gode ​​vannforsyninger og tilgjengeligheten av bygg fra fruktbart land langs elveløp oppmuntret George Younger til å sette opp et bryggeri på 1760-tallet, og han ble snart fulgt av andre. Alloa ble et av Skottlands fremste sentrum for bryggeier. Denne industrien har midlertidig gått ned i løpet av slutten av 1900-tallet.
] I løpet av 1700-tallet blomstret Alloa som en havn ved elven hvor produktene til fabrikkene i Glasgow ble eksportert til det kontinentale Europa. På denne tiden og fram til 1950-tallet var hovedindustrien på nord- og østsiden av byen kulldrift, og et omfattende nett av vogner på skinner eksisterte for å frakte kull til havnen. Byen i seg selv var kjent for dens veve- og glassindustrier.
Byen har lidd under dårlige transportforbindelser siden jernbaneforbindelsen Stirling-Alloa-Dunfermline ble stengt i 1968. Imidlertid ble jernbaneforbindelsen Stirling-Alloa-Kincardine fullført i mai 2008. Dette har også involvert byggingen av en ny omkjøringsvei og bro slik at en betydelig del av transporten gjennom byen har blitt omdirigert. Den nye jernbanen ble offisielt åpnet tidlig i april 2008 av transportminister Stewart Stevenson.
Byens befolkning var på midten av 1800-tallet rundt 6 440.
Bygninger
Alloas mest kjente landemerke er Alloa Tower fra 1300-tallet, som blir administrert av National Trust for Scotland, og er en bevart del av nedarvet middelaldersk bosted for Erskine-familien, jarlene av Mar. Selv om den er meget endret både innvending som utvendig, har tårnet beholdt sitt middelalderske tretak og brystvern foruten også en del av sitt opprinnelige indre vesen. Det er ett av de største og tidligste av de skotske tårnhus.
Byen hadde tidligere en rekke bygninger fra 1600- og 1700-tallet, men de ble beklageligvis fjernet som «slumområder» på slutten av 1800-tallet og framover. Alloa har imidlertid fortsatt et antall historisk arkitektur i form av Alloa Tower, Inglewood House, Gean House og Greenfield House.
Alloas rådhus og bibliotek ble tegnet av arkitekten Alfred Waterhouse og bygget i 1886–1889 og kostet da £18 008.
Alloa blir betjent av supermarkedene Iceland (supermarket), Tesco, ALDI, LIDL, Morrisons og ASDA. Sistnevnte er nytt og ligger ved siden av den nye jernbanestasjonen som nylig ble åpnet og nå går hver time til Glasgow via Stirling.
Kirker
Alloa har tre sognekirker for Den skotske kirke; North Parish Church, West Parish Church og St Mungo's Parish Church, sistnevnte den største av de tre. I 1978 ble pastor Peter Brodie (da prest ved St Mungo's) valgt som moderator av generalforsamling til Den skotske kirke. Alloa er innenfor Den skotske kirkes av Stirlings kirkeråd.
I tillegg har United Free Church of Scotland i sentrum av byen gjennom menigheten i kirken Moncrieff U.F. Church i Drysdale Street.
Det er kirker for andre trosretninger i byen, blant annet en katolsk kirke som også heter St Mungo's. Det er også menigheter av De siste dagers hellige og Jehovas vitner i Alloa.
Hovedkvarteret til Action of Churches Together in Scotland (ACTS), den økumeniske organisasjon som forbinder Skottlands største kirker, er lokalisert i Inglewood House, Alloa.
Bryggerier i Alloa
Det var minst ni bryggerier i Alloa i løpet av 1900-tallet som produserte en rekke typer øl for lokalt salg og for eksport. Alloa var godt posisjonert med god vanntilgang, nær lokal tilgang av bygg og gode forbindelser til sjøtransport. Alloas øl ble sendt til London og George Younger hadde en omfattende eksporthandel i Karibien, Egypt og Det fjerne østen. Alloa var også kjent for sin lager (øl), Alloa Brewery Co fremstilte merket Graham’s Golden Lager i 1925, omdøpt til Skol på 1950-tallet. Nedleggelser og sammenslåinger på 1950- og 1960-tallet reduserte antallet bryggerier til 2 og 1999 var det kun ett tilbake, Forth Brewery.
Sport
Forballklubben Alloa Athletic FC er basert ved Recreation Park i byen.
Kjente personer
Kjente mennesker fra byen omfatter fotballspilleren og kommentatoren Alan Hansen og billedkunstnerne Lys Hansen og Emma Scott-Smith. Den kanadiske politikeren George Brown ble født i Alloa i 1818. Grunnleggeren av Forte Holdings som senere ble slått sammen med Trust House for å bli Trust House Forte, lord Charles Forte, vokste opp i Alloa.
Huế-massakren
Huế-massakren (Thảm sát tại Huế Tết Mậu Thân) er en betegnelse som er gitt på de summariske henrettelsene og drapene på sivile i byen Huế under Vietnamkrigen i forbindelse med at den midlertidig var okkupert av nordvietnamesiske styrker og FNL under Tết-offensiven i februar 1968.
Slaget om Huế ble innledet 31. januar 1968 ved at byen ble angrepet av to nordvietnamesiske bataljoner og kampene som fulgte regnes som noen av de lengste og blodigste slag under krigen.
Denne offensiven kom overraskende på de sørvietnamesiske forsvarerne og allerede det første døgnet måtte de trekke seg ut av byen, og de nordvietnamesiske styrkene kunne heise FNLs flagg over det gamle citadellet, det keiserlige palasset i Huế.
Kommunistene henrettet i de følgende dagene flere tusen sivile som ble antatt å være fiendtlig innstilt mot kommunistene, inkludert embetsmenn, religiøse ledere og utenlandske borgere. Dette rammet særlig byens elite og andre som ble antatt å være motstandere, særlig av vietnamesiske katolikker, hvorav mange ble henrettet i eller halt ut av kirker som de hadde søkt tilflukt i.
I tiden etter okkupasjonen ble en rekke massegraver oppdaget i og rundt Huế, og disse har inneholdt mellom 2 800 og 6 000 sivile og krigsfanger. Ofrene ble funnet bundet, med merker etter tortur og i noen tilfeller blitt levende begravet. Dette var den mest omfattende kommunistiske utrenskninger av «folkefiender» under hele Vietnamkrigen.
Da Trương Như Tảng rett etter Huế-massakren ble utnevnt til FNLs justisminister, innrømmet han at dette var blitt en krevende posisjon siden massakren hadde «gitt oss et særlig behov for ta hensyn til frykten blant folk i sør vil føre til et blodbad eller et terrorregime». Dette var fordi «et stort antall hadde blitt henrettet», herunder «fangede amerikanske soldater og en rekke ikke-stridende utlendinger». Ifølge Tảng var «disiplinen i Huế alvorlig inadekvat», og «fanatiske unge soldater hadde skutt ned folk uten å ta hensyn til hvem de var». Massakren var «en av disse forferdelige, spontane tragediene som uunngåelig følger en krig».
1447 Utra
1447 Utra er en hovedbelteasteroide. Den ble oppdaget 26. januar 1938 av Yrjö Väisälä i Åbo. Asteroiden har fått sitt navn etter Väisäläs fødested Utra, som nå ligger i Joensuu, men som lå i Kontiolax da Väisälä ble født.
Årsteinen
Årsteinen (Årstein) er ei øy i Vågan kommune i Nordland. Øya ligger øst for innløpet til Raftsundet i Austre Vågan, ved sørvestspissen av Hinnøya. Årsteinen er bare skilt fra Hinnøya med en smal kanal. Øya har et areal på 10,5 km². Høyeste punkt på øya er Stortinden på 530 moh.
Øya har veiforbindelse fra Hinnøya over kanalen til stedet Årstein på sørsiden av øya.
Trojansk hest
Trojansk hest blir i overført betydning, med navnet etter den trojanske hest i gresk mytologi, brukt om personer, grupper, elementer eller annet som er smuglet inn av motstandere. I nedsettende betydning har også ordet trojansk esel forekommet. I datasikkerhet er en trojansk hest, eller trojaner, en type dataprogram som utgir seg for å være nyttig, men som i virkeligheten er skadelig. Det er en type malware som i motsetning til datavirus krever at mottageren på en eller annen måte starter programmet, ofte ved at trojaneren gjemmer seg inne i et annet program. Det er oppkalt etter Den trojanske hest fra gresk mytologi.
1. etappe av Vuelta a España 2009
1. etappe av Vuelta a España 2009 ble kjørt 29. august 2009 i Assen, Nederland. Dette var første gangen rittet var innom byen og kun andre gang rittet startet utenfor Spania. Etappen var en kort og flat tempoetappe som ble kjørt på en motorsykkelbane. Team Saxo Banks Fabian Cancellara gjorde som i Tour de France og knuste konkurrentene. Dermed sikret han seg den gullfargede ledertrøyen for første gang i karrieren.
Målgang (Assen)
Etter 4,8 km
Eksterne lenker
2009 Vuelta a España, Stage 1 to Stage 11
1448 Lindbladia
1448 Lindbladia er en hovedbelteasteroide og går i bane innenfor asteroidefamilien Erigone. Den ble oppdaget 16. februar 1938 av Yrjö Väisälä i Åbo. Asteroiden er oppkalt etter den svenske astronomen Bertil Lindblad.
Merri Franquin
Merri Jean Baptiste Franquin (født 19. oktober 1848 i Lançon, Bouches-du-Rhône, død 1934) var en fransk trompetist, kornettist og messingpedagog. Franquin, som var elev av J. B. Arban i 1870-årene, fungerte i perioden 1894-1925 som professor i trompetspill ved konservatoriet i Paris, der han blant annet underviste Eugène Foveau og Georges Mager.
Pressemuseet Fjeld-Ljom
Pressemuseet Fjeld-Ljom er et museum på Røros i Trøndelag, bygd opp i de gamle redaksjonslokalene og trykkeriet til avisa Fjell-Ljom ved Hitterelva, der avisa ble produsert i 88 år fra 1891.
Museet ble åpnet 14. november 1986 og viser blant annet det eneste komplette trykkeriet fra sin tidsalder i Norden. Målet er at utstyret skal kunne demonstreres for alle besøkende som ønsker å se det.
Crew Stoneley
Crew Hadlett Stoneley (født 9. mai 1911 i Leeds, død 27. august 2002 i Dorset) var en britisk friidrettsutøver som deltok i de olympiske leker 1932 i Los Angeles.
Stoneley vant en olympisk sølvmedalje i friidrett under Sommer-OL 1936 i Berlin. Han var med på det britiske laget som kom på andreplass på 4 x 400 meter stafett bak USA. De andre på laget var Thomas Hampson, David Burghley og Godfrey Rampling.
RCA Records
RCA Records (Radio Corporation of America) er et amerikansk plateselskap og er et av de underordnede selskapene til Sony BMG. RCA ble stiftet i 1901 som Victor Talking Machine Company, som senere ble «RCA Victor».
RCA er navnet for tre forskjellige plateselskaper. RCA Records er for pop, rock og countrymusikk. RCA Victor er for blues, world musikk, jazz og teatermusikk, som inkluderer sub-label «Bluebird Records». Mens RCA Red Seal er plateselskapet for Klassisk musikk.
RCA i Norge
Til 1956 ble de amerikanske RCA-platene utgitt i Norge på His Master's Voice-etiketten. A/S Nera overtok representasjonen for RCA i Norge 1. januar 1956, og var sammen med Musica én av etikettene til A/S Nera. Da A/S Nera la ned grammofonvirksomheten i 1973 ble etiketten ovettatt av A/S Disco og senere av Grammofon A/S Electra.
Erstatningsdirektoratet
Direktoratet ble administrativt underlagt Justisdepartementet, men på samme måte som Riksadvokaten var Erstatningsdirektoratet bare undergitt Kongens instruksjonsmyndighet, og det hadde også i noen utstrekning selvstendig påtalemyndighet.
Direktoratet utgjorde i en periode et ganske stort apparat, med et hovedkontor i Oslo og en representant i hvert fylke. I enkelte fylker fantes det i tillegg distriktsrepresentanter underlagt fylkesrepresentanten.
Jurister, økonomer og revisorer gikk gjennom økonomisk landssvik og forretningsmessig samarbeid mellom nordmenn og den tyske okkupasjonsmakten. Til sammen ble 62,000 saker behandlet, og Erstatningsdirektoratet ila via domstolene bøter, inndragninger og erstatninger for 290 millioner. På grunn av ettergivelse, benådning, dødsfall og lignende bortfalt nesten en tredjedel av beløpet.
Oppgaven var å gjøre økonomisk ansvar gjeldende overfor Nasjonal Samlings medlemmer og sympatisører, med basis i landssvikanordningens kollektive skyldansvar, og å oppspore verdier som tilhørte dømte og mistenkte. Erstatningsdirektoratet sto også for forvaltningen av midlene og hadde også myndighet til å overta forvaltningen av ikke-dømtes formue – dette ble ifølge leksikale opplysninger gjort i ca. 3,000 tilfeller.
Erstatningsdirektoratet ble nedlagt 1. juli 1952.
350 Ornamenta
350 Ornamenta er en hovedbelteasteroide. Den ble oppdaga den 14. desember 1892 av Auguste Charlois fra Observatoire de Nice i Nice. Den er oppkalt etter Hornemann, en nederlandsk sjømann med en sønn som var «et veldig nidkjært medlem av Société astronomique de France».
Partito Popolare Italiano
Partito Popolare Italiano kan referere til:
Partito Popolare Italiano
Falklandstrømmen
Falklandstrømmen er en kald havstrøm som renner nordover fra Falklandsøyene langs den østlige side av Patagonia til den treffer Brasilstrømmen ved munningen av Río de la Plata.
Ulvøya (Hadsel)
Ulvøya er ei øy i Raftsundet, om lag 4,5 kilometer nord for Digermulen, helt sør i Hadsel kommune i Nordland. Like øst for Ulvøya går innløpet til Trollfjorden og Grunnfjorden. Like sør ligger den noen mindre Brakøya. Høyeste punkt er 108 moh.
Fyrstbispedømmet Münster
Fyrstebispedømmet Münster (tysk: Fürstbistum Münster) var en standsstat og et geistlig territorium (også betegnet Hochstift og Stift) som eksisterte innenfor det tysk-romerske rike. Staten eksisterte fra omkring 1180 til 1803.
Ulvøya (Hadsel)
Innbyggertallet på Ulvøya har de siste årene sunket fra 7 rundt årtusenskiftet til 3 fastboende pr. 2012.
Mike Beebe
Mike Beebe (født 28. desember 1946) er en amerikansk politiker for Det demokratiske parti. Han var guvernør i to perioder i delstaten Arkansas fra januar 2007 til 2015.
Bjarne Rønning
Rønning debuterte i 1977 med romanen Bjarne Huldasons sjøreise, som ble belønnet med Tarjei Vesaas' debutantpris. Boka handler om en ung gutts opplevelser til sjøs. Manuset til den norske spillefilmen Hockeyfeber skrev Rønning sammen med den kjente NRK-mannen Oddvar Bull Tuhus. Filmen regnes for å være en av de bedre gjengivelser av norsk idrettsmiljø og er blitt en klassiker. I romanen A-laget skildres et annet idrettsmiljø, nemlig elitefotballen.
Som fotballspiller var Rønning aktiv i Lyn og Kjelsås, som fotballtrener ledet han Skeid og Lyn i landets elitedivisjon. Han var kjent for å komme med diverse poetiske gullkorn i intervjuer etter kampene, som for eksempel etter en seier med Lyn: «Det er med fotball som med jenter, det gjelder å holde på trua.» Han var også trener for Fredrikstad fotballklubb 1998-1999. Bjarne er nå pensjonist, går mye på ski og skriver bøker.
Florida (Uruguay)
Florida (tidligere ble byen kalt Floridablanca) er en by i det sørlige Uruguay. Byen, som har om lag 32 128 innbyggere, er hovedstad i Florida-departementet.
Historie
Florida ble grunnlagt i 24. april 1809 av Santiago Figueredo.
Navn
Florida er oppkalt etter Ferdinand VII av Spania (1784-1833) og José Moñino y Redondo, Jarl av Floridablanca (1728-1808).
Befolkning
Florida hadde 32 640 innbyggere i 2011.
Bydeler
Florida har 32 bydeler (på spansk: barrios):
Transport
Ruta 5 forbinder Florida med Montevideo (96 km) og Canelones (sør) og Durazno (nord).
Bill Ritter
Bill Ritter (født 6. september 1956 i Denver) er en amerikansk politiker for Det demokratiske parti. Han var guvernør i delstaten Colorado fra januar 2007 til januar 2011.
Østre Aker vei (Oslo)
Østre Aker vei (17-103, 203-243, 253-255, 18-100, 202-214, 256-400) er en av hovedveiene gjennom Groruddalen i Oslo. Østre Aker vei er fortsettelsen av Økernveien sørvest for Økernsenteret og er del av riksvei 163. Like før veien krysser inn i Akershus splittes den i to og den ene delen blir til Lørenskogveien, mens den andre delen fortsetter inn på i nordgående retning. Veien har fire felt, er avkjørselsregulert og med to-plans kryss, men er ikke motorvei. Østre Aker vei er ingen "tradisjonell" vei i historisk betydning, det meste av veien ble bygget fra 1950-tallet og fremover i en helt ny trasé, selv om den enkelte steder følger traséen til eldre veier. Veien følger dalbunnen i Groruddalen oppover og går langsmed jernbanen det meste av veien. Veien ble bygget i parseller gjennom 1960- og 70-tallet og sluttet lenge på Stovner, hvor den ble penset inn på den nåværende Brolandsveien; det var først i 1979 at veien ble forbundet med E6 og Lørenskog.
Bill Ritter
16. juli 2007 ble en person drept utenfor kontoret til guvernør Ritter i Colorado State Capitol. Mannen hadde en pistol som han nektet å legge fra seg.
Lettvekt (MMA)
Lettvekt (MMA) er en vektklasse som generelt refererer til personer som veier mellom 65 og 70 kg. Forskjellige promotører benytter forskjellige vektintervaller.
1449 Virtanen
1449 Virtanen er en hovedbelteasteroide og går i bane innenfor asteroidefamilien Flora. Den ble oppdaget 20. februar 1938 av Yrjö Väisälä i Åbo. Asteroiden er oppkalt etter den finske biokjemikeren og nobelprisvinneren Artturi Virtanen.
George Furth
George Furth (født 14. desember 1932 i Chicago i Illinois, død 11. august 2008 i Santa Monica i California) var en Tony Award-vinnende amerikansk librettist, dramatiker og skuespiller.
351 Yrsa
351 Yrsa er en hovedbelteasteroide. Den ble oppdaga den 16. desember 1892 av Max Wolf fra Landessternwarte Heidelberg-Königstuhl i Heidelberg. Den er oppkalte etter den legendariske dronning Yrsa.
Antonius den store
Antonius den store (ca. 251-356), også omtalt som Antonius abbeden, Antonius av Egypt, Antonius av ørkenen, Antonius eremitten, Abba Antonius (Ἀβᾶς Ἀντώνιος), var en egyptisk kristen helgen og en fremstående leder blant ørkenlederne. Han er feiret i mange kirker på sin festdager: 17. januar i den østlige ortodokse kirke, samme dato i den vestlige, 22. tobimåned (30. januar) i den koptisk ortodokse kirke og den koptiske katolske kirke som begge er historisk tilknyttet den hellige Antonius. I Norge kalles den 17. januar fra gammelt av Antonsmesse.
Antonius levde i Alexandria det meste av livet. Hans biografi, skrevet av Athanasius av Alexandria, har bidratt til å spre konseptet om klosterlivet, spesielt i vestlige Europa via latinske oversettelser.
Antonius blir påkalt mot infeksjonssykdommer, spesielt hudsykdommer. Han har selv gitt navn til en sykdom som var vanlig i middelalderen, «Sankt Antonius’ ild», på norsk gjerne kalt helvetesild, som blant annet har blitt identifisert som meldrøyesott og erysipelas.
Liv
Det meste av hva vi vet om livet til den hellige Antonius kommer fra biografien Livet til Antonius, skrevet på gresk en gang rundt år 360 e.Kr. av Athanasius av Alexandria. En gang før år 374 ble den oversatt til latin av Evagrius av Antiokia. Den latinske oversettelsen bidro til at biografien ble en av best kjente bøkene i den kristne verden, en status den opprettholdt gjennom hele middelalderen. I tillegg til biografien har flere bevarte homilier (prekener) og epistler av varierende ekthet gitt andre biografiske detaljer.
Antonius ble født i Komé (i dag Keman eller Qeman-al-Arous) ved Herakleopolis Magna i Nedre Egypt i 251 av foreldre som var rike jordeiere. Da han var omtrent 18 år gammel døde hans foreldre og etterlot ham omsorgen for en ugift søster. I 285 da han var 34 år besluttet han å følge Jesu ord: «Vil du være helhjertet, gå da bort og selg det du eier, og gi det til de fattige. Da skal du få en skatt i himmelen. Kom så og følg meg!». Ved å ta disse ordene bokstavelig ga Antonius noe av sin families rikdommer til sine naboer, plasserte sin søster blant en gruppe av kristne jomfruer, en form for tidlig nonneklostre på den tiden, og ble selv en disippel av en lokal eremitt.
Merk at Therapeutæ, dvs ikke-kristne eremitter og medlemmer av løselig organiserte klosterfellesskap som er beskrevet av den hellenistiske jødiske filosofen Filon av Alexandria på 100-tallet e.Kr., lenge hadde vært etablert i de tøffe omgivelsene ved saltsjøen Mariout i nærheten av Alexandria og i andre utilgjengelige områder. Filon erfarte at «denne klasse av personer kan bli møtt mange steder, for både i Hellas og i barbariske land ønsker de å nyte alt som er fullstendig godt».
I henhold til Athanasius forsøkte djevelen å knekke Antonius ved å påføre ham kjedsommelighet, latskap og visjoner om kvinner, men som han overvant ved hjelp av bønn, noe som siden ble et gjentatt tema for kristen kunst. Etter at han flyttet til en grav hvor han stengte døren etter seg selv, ble han avhengig av at en del lokale beboere skaffet ham mat. Da djevelen så hans asketiske liv og intense andakt ble han sjalu og straffet ham nådeløst og etterlot Antonius bevisstløs. Da hans venner fra den lokale landsbyen fant ham i denne tilstanden fraktet de ham til en kirke.
Etter at han hadde frisknet til gjorde han et andre forsøk og dro tilbake til ørkenen, lengre ut til et fjell ved Nilen kalt Pispir, i dag Der el Memun, på motsatt side av Krokodilopolis. Der levde han strengt innelukket i en gammel forlatt romersk festning i rundt tyve år. I henhold til Athanasius begynte djevelen igjen sin krig mot Antonius, men denne gangen var fantomene i form av ville beist, ulver, løver, slanger og skorpioner. De framsto som om de angrep ham eller ville rive ham i småbiter, men han lo av dem og sa «Om noen av dere har herredømme over meg, ville bare en av dere ha vært nok for å ta meg!» Ved dette forsvant de alle som i en røyk, og Gud ga ham seieren over djevelen. Mens han var i festningen kommuniserte han kun med verden utenfor gjennom en sprekk hvor mat ble gitt ham og hvor han sa noen få ord. Antonius ville forbedre seg med et antall av brød som ville forsørge ham i seks måneder. Han tillot ingen å komme inn i hans celle: enhver som kom til ham, sto utenfor og hørte på hans råd.
En dag unnslapp han festningen ved hjelp av landsbybeboerne som brøt ned døren. Ved denne tiden hadde de fleste antatt at han hadde tæret bort eller blitt sinnssyk i sin ensomhet, men han kom ut frisk, uforstyrret og opplyst. Alle var forbløffet at han hadde gått gjennom disse prøvelsene og oppnådd avklaring. Han ble feiret som en helt og fra denne tiden spredte og vokste legendene om Antonius.
Han dro til Fayyum og fikk sine brødre der til å leve i henhold til den kristne tro før han igjen dro tilbake til den romeske festningen. I år 311 ønsket Antonius å bli martyr og dro til Alexandria. Han besøkte de som var blitt fengslet for sin tros skyld og trøstet dem. Da guvernøren så at han bekjente sin tro offentlig uten å bry seg om hva som skjedde med ham, ble han beordret til å ikke vise seg i byen. Antonius brydde seg ikke, møtte guvernøren og argumenterte mot ham i håp om å vekke guvernørens raseri, slik at han ville bli torturert og oppnå martyrstatus, men dette skjedde ikke.
Han forlot Alexandria for å dra tilbake til den gamle romerske festningen og her kom mange til ham for å høre ham tale. Han så at disse besøkene førte ham vekk fra hans fromhet og da dro han dypere inn i Egypts østlige ørkenen. Han reiste inn i den ytterste villmarken i tre dager til han fant en vannkilde og noen palmetrær, og der valgte han å slå seg ned. På dette stedet står nå Sankt Antonius den stores kloster. Der foregrep han Benedikt av Nursias regel om «bønn og arbeid» ved sette seg selv, og sine disipler, til hardt arbeid. Antonius selv kultiverte en hage og vevde små matter av siv. Sammen med disiplene søkte de jevnlig ord for opplysning. Disse utsagnene ble senere samlet til boken Utsagn fra ørkenfedrene. Antonius selv skal etter sigende ha talt til de med åndelig anlegg personlig og gitt oppgaven med å adressere de mer verdslig besøkende til Macarius. Ved noen anledninger ville han dra til klostrene ved utkanten av ørkenen ved Nilen for å besøke brødrene.
Historien bak en av de bevarte epistlene, rettet til keiser Konstantin den store gjenforteller hvordan Antonius' berømmelse hadde spredt seg og nådd keiseren. Konstantin skrev til ham, tilbød ham ros og ba ham å be for seg. Brødrene var smigret over keiserens brev, men Antonius brød seg ikke om det og sa til dem, «Guds bøker, konge av kongene, og herre av herrene, kommanderer oss daglig, men vi akter ikke hva de forteller oss og vi snur ryggen til dem». Da brødrene insisterte, og sa «keiser Konstantin elsker kirken», aksepterte han å skrive et brev som velsignet ham og ba for fred og trygghet for keiserdømmet og kirken.
De siste dager
I 338 ble han bedt av Athanasius av Alexandria om hjelp til med å gjendrive læren til Arius.
Da Antonius følte at hans siste tid nærmet seg kommanderte hans disipler til å gi medhjelpere til Macarius, og til å gi en geiteskinnkappe til Athanasius og en annen geiteskinnkappe til Serapion, hans disippel. Han instruerte videre sine disipler om å begrave ham på et umerket, hemmelig sted, delte hans lik opp i flere deler slik skikken var i Egypt. Han strakte seg ut på marken og oppga ånden. Antonius den store levde i 105 år og døde i år 356.
Han snakket sannsynligvis kun sitt morsmål koptisk, mens hans ord ble spredt i gresk oversettelse. Selv etterlot han ingen skrifter, og hans biografi ble skrevet av Athanasius. Det ble fortalt mange fortellinger om ham i ulike samlinger av ørkenfedrenes skrifter.
Grunnlegger av klostervesenet
Sankt Antonius ble en grunnlegger av det kristne munkevesenet. Selv om Antonius selv aldri organiserte eller skapte et kloster vokste det opp et samfunn rundt ham basert på hans asketiske liv og eksempel. De som fulgte ham trengte selskap for å overleve i tøffe omgivelser. Biografien som Athanasius skrev gjorde sitt til fremme idealene av Antonius’ klosterliv: «For munker er livet til Antonius et tilstrekkelig eksempel på monoteisme».
Atalanta
Atalanta kan vise til:
Selbu Sparebank
Selbu Sparebank er en selvstendig sparebank med tradisjoner helt tilbake til etableringen i 1859, som har hovedkontor i Selbu i Trøndelag. Banken har også rådgivningskontor i Tydal, Trondheim, Stjørdal og Malvik.
Om Selbu Sparebank
Selbu Sparebank har ca 45 ansatte fordelt på fem kontorer. 25. oktober 2021 ble Selbu Sparebank en del av LOKALBANK-samarbeidet.
LOKALBANK består av 10 selvstendige sparebanker i Norge og en nydannet bankallianse. Sammen med de øvrige bankene i LOKALBANK skal de sikre videre lokal sparebankdrift i et langsiktig perspektiv og styrke kundetilbudet og konkurransekraften i deres markedsområder.
For Selbu Sparebank er det viktig å være lokalbanken som bygger opp lokalsamfunnet, engasjerer seg i lokalt næringsliv og tar vare på kundene sine.
Filialer
Selbu Sparebank etablerte sin første filial i Tydal i 1984. I 1997 ble Trondheimskontoret åpnet av daværende banksjef Steinar Moslet. Stjørdalskontoret ble etablert i 2007 og Hommelvik i 2015.
Informasjonskapsel
Informasjonskapsel (engelsk HTTP cookie, web cookie, eller browser cookie, bokstavelig «nettleser-kjeks») er et stykke data i form av tekst eller binær data som den som surfer på internett kan motta fra ulike nettsider som besøkes. Disse lagres lokalt på brukerens datamaskin / nettbrett. Hensikten er at nettleseren skal kunne ivareta personlig informasjon fra forskjellige vevtjenere på nettet, for eksempel identifisering og sporing av brukernavigering. Bruk av informasjonskapsler gjør det enkelt for programmerere å håndtere for eksempel brukerpreferanser og elektronisk handlekurv.
Heidrun TLP
Heidrun TLP er en kombinert bore- og produksjonsplattform for utvinning av olje og gass på Heidrunfeltet, på Haltenbanken, i Norskehavet. Plattformen er en strekkstagplattform (eng. Tension Leg Platform), og er verdens største strekkstagplattform i betong.
Informasjonskapsel
Bruken av informasjonskapsler er også kontroversielt da de inneholder mye informasjon om brukerens surfevaner og videre ferd på nettet, noe som de nettsteder som driver reklame fanger opp og setter sammen med annen informasjon om brukeren. Brukeren kan også få lagret ulike informasjonskapsler fra ulike annonser på et nettsted. Enkelte nettsteder kan således lagre tallrike informasjonskapsler på brukerens PC.
Heidrun TLP
Historie
Med den gode posisjonen selskapet hadde i Norge, hadde Conocos ledelse liten tro på at opsjonen ville bli utøvd, men administrerende direktør, Arve Johnsen slo igjennom når saken var til utredning, og det ble besluttet at Statoil kom til å overta operatøransvaret.
Informasjonskapsel
Cookie paragrafen i den nye ekomloven som trådte i kraft 1. juli 2013 regulerer dette.
En dom avsagt ved EU-domstolen 1. oktober 2019 slår fast at det, i de tilfeller hvor det kreves samtykke for bruk av cookies, er krav om et aktivt samtykke. Et på forhånd avkrysset felt, som brukeren må fjerne for å nekte samtykke utgjør ikke et godkjent samtykke.
1450 Raimonda
1450 Raimonda er en hovedbelteasteroide. Den ble oppdaget 20. februar 1938 av Yrjö Väisälä i Åbo. Asteroiden er oppkalt etter den nederlandske astronomen Jean Jacques Raimond.
Vittorio Chierroni
Vittorio Chierroni (født 26. mai 1917 i Abetone, død 29. juli 1986) var en italiensk alpinist. I løpet av den over 20 år lange idrettskarrieren vant han flere nasjonale og internasjonale renn. I alt vant Chierroni ti nasjonale mestertitler, og ble kåret til verdensmester i slalåm i det senere annullerte verdensmestereskapet i alpint 1941. Sammen med Zeno Colò og Celina Seghi dannet han den seiersvante trioen Musketerene fra Abetone.
Chierronis karriere startet i 1934, da han 16 år gammel kom på fjerdeplass og ble beste italiener i det internasjonale utforrennet i Monte Canin. Året etter ble han italiensk mester i både kombinasjonen og i slalåm.
I februar 1936 deltok han i OL i Garmisch-Partenkirchen i kombinasjonsøvelsen, som ble arrangert for første gang. Han lå på tolvteplass etter utfordelen, men etter slalåmdelen falt han tilbake til 18.-plass. To uker senere, i VM 1936 i Innsbruck, deltok han i utforrennet hvor han kjørte han ut.
Under VM i Chamonix i februar 1937 kom han på sjetteplass i både utfor og kombinasjonsøvelsen. Vinteren 1937/38 vant Chierroni betydelige seire i utforrennene i Megève, i Chamonix og i Furggen. Under VM 1939 i Zakopane kom han igjen på en sjetteplass i utfor.
Den største sportslige triumfen kunne han feire under VM 1941. i Cortina d’Ampezzo. Han delte seieren med tyske Albert Pfeifer i slalåm, tok bronse i kombinasjonsøvelsen og ble nummer fire i utfor. Da andre verdenskrig var over, erklærte Det internasjonale skiforbundet (FIS) ved en kongress 1946 dette verdensmesterskapet for ugyldig, siden flere nasjoner på grunn av de politiske forholdene ikke hadde kunnet delta. Samtlige medaljer mistet sin offisielle status og ble ikke lenger regnet med.
I 1948 vant han slalåmrennet i de legendariske Arlberg-Kandahar-rennene, og i St. Moritz deltok han for andre gang i OL, der han ble nummer tre i kombinasjonens slalåmdel.
Veronika Wallinger
Veronika Wallinger (født 30. juli 1966 eller 1964) er en tidligere, østerriksk alpinist.
Den dobbelt juniorverdensmesteren i utfor (1983 og 1984) debuterte i verdenscupen i utforrennet i Val-d’Isère i desember 1983, og tok umiddelbart sine første poeng med en 15.-plass. 14 måneder senere tok hun sin første pallplass da hun kom på andreplass i utforrennet i Arosa, slått av Maria Walliser.
Veronika Wallinger var i ti år blant de sterkeste utforkjørerne. Selv om hun oppnådde flere pallplasser i utfor, samt en andreplass i Super-G, lyktes hun aldri med å gå helt til topps. Under OL 1992 i Albertville kjørte Wallinger inn til bronse, karrierens sportslige høydepunkt
Ray Lewis
Ray Lewis (født 8. oktober 1910 i Hamilton i Ontario, død 15. november 2003 i Hamilton, Ontario) var en canadisk friidrettsutøver som deltok i de olympiske leker 1932 i Los Angeles.
Lewis vant en olympisk bronsemedalje i friidrett under Sommer-OL 1932 i Los Angeles. Han var også med på det canadiske laget som kom på tredjeplass på 4 x 400 meter stafett bak USA og Storbritannia. De andre på laget var Alexander Wilson, James Ball og Philip Edwards.
M. Jodi Rell
Mary Jodi Rell (født 16. juni 1946) er en amerikansk politiker for det republikanske parti. Hun var guvernør i delstaten Connecticut fra 2004 til 2011. Hun rykket opp fra posten som viseguvernør etter at den sittende guvernøren måtte gå av for økonomiske misligheter. Rell ble gjenvalgt i 2006 med stort flertall, men stilte ikke til gjenvalg i 2010.
Baoqing-Shaoyang kullkraftverk
Baoqing-Shaoyang kullkraftverk er et kullkraftverk under utbygging i Shaoyang fylke i provinsen Hunan, sørlige Kina. Det har en installert produksjonskapasitet på 1320 MW fordelt på 2 turbiner, men det bygges ut ytterligere 2 x 300 MW enheter
Operatør er China Guodian Corporation.
Europalov
Europalov er et norsk nettsted som følger beslutningsprosessen fra EU til Norge for rettsakter som antas å være relevante for Det europeiske økonomiske samarbeidsområde (EØS) og Schengen-samarbeidet om grensekontroll (Schengen-traktaten).
Nettstedet, som ble startet i 2007 under navnet EØS-saker, følger både EØS- og Schengen-relevante rettsakter fra forslagsstadiet i Europakommisjonen gjennom saksgangen i EU-institusjonene (Europaparlamentet og Rådet for Den europeiske union), EØS-organene og Norge, til de er gjennomført og trådt i kraft i norsk rett. Nettstedet følger også relevante fortolkninger av EØS-lovgivningen i EU-domstolen og EFTA-domstolen. I 2016 ble Europalov en del av Lovdata.
Formålet med Europalov er å gjøre informasjon om relevante EU-rettsakter lettere tilgjengelig. Opplysninger om trinnene i behandlingen av disse sakene er ofte spredt på mange forskjellige internettsider, både i og utenfor Norge.
Ved hjelp av forskjellige lister og søkemuligheter kan man på siden se hvor aktuelle saker befinner seg. Viktige saker og beslutninger omtales i egne nyhetsnotiser. Nettstedet inkluderer også informasjon om relevante politikkdokumenter (meddelelser, rapporter, grønnbøker m.m.). Et ukentlig nyhetsbrev oppsummerer nye og endrede saker på de forskjellige saksområdene.
Norske myndigheters synspunkter på EØS-relevante saker, som publiseres på EØS-notatbasen på Europaportalen, utgjør en viktig informasjonskilde, men nettstedet omtaler alle EØS- og Schengen-relevante saker straks de starter prosessen i EU-institusjonene.
Europalov publiserer også foreløpige utgaver av EØS-komiteens beslutninger, før de offentliggjøres i EØS-tillegget. Nettstedet viser dessuten hvor EU-rettsaktene til slutt ender opp (gjennomføres) i norsk rett og når de trer i kraft for norske borgere og foretak.
Ved årsskiftet 2017/2018 inneholdt Europalov faktaark for mer enn 7000 rettsakter og 1500 politikkdokumenter.
Wu Jinghua
Wu Jinghua (kinesisk: 伍精华, født i januar 1931 i Mianning i Sichuan i Kina, død 19. oktober 2007 i Beijing) var en kinesisk kommunistisk politiker som tilhørte Yi-folket.
Han ble medlem av Kinas kommunistiske parti i 1949 och var lenge aktiv som partikader i sin hjemregion i Liangshan i Sichuan-provinsen.
Han var partisekretæra i den autonome region Tibet 1985–1988 og forsøkte da å gjennomføre en liberalisering i politikken, men ble avskjediget fra denne post i samband med oppløpene i Lhasa mot slutten av 1980-årene.
Glitre Energi Produksjon
Glitre Energi Produksjon er en tidligere norsk kraftprodusent og et datterselskap av tidligere Glitre Energi. Firmaet produserte årlig om lag 2,5 TWh elektrisk kraft fordelt på 31 hel- eller deleide kraftverk. Hovedkontoret er i Drammen.
Selskapet het tidligere Energiselskapet Buskerud (EB), men byttet i 2016 navn til Glitre Energi.
Konsernet Glitre Energi var eid av Buskerud fylkeskommune via Vardar AS og Drammen kommune med 50 prosent hver.
Etter fusjonen med Agder Energi i 2023 ble selskaper slått sammen med tidligere Agder Energi Vannkraft og bytte navn til Å Energi Vannkraft.